b'\n_START_ARTICLE_\nL\xc3\xa9on Jouhaux\n_START_SECTION_\n\xc5\xbdivljenjepis\n_START_PARAGRAPH_\nJouhaux je bil rojen v Pantinu, Seine-Saint-Denis, Franciji. O\xc4\x8de Jouhaux je delal v tovarni v\xc5\xbeigalic v Aubervilliers. Svoje srednje\xc5\xa1olsko \xc5\xa1olanje je kon\xc4\x8dal, ko je o\xc4\x8de prenehal prejemati pla\xc4\x8do zaradi stavke. Zaposli se v tovarni pri starosti \xc5\xa1estnajstih let in takoj postane pomemben del sindikata. Leta 1900 se Jouhaux pridru\xc5\xbei stavki proti uporabi belega fosforja , ki je zaslepila njegovega o\xc4\x8deta. Zaradi stavke izgubi slu\xc5\xbebo v sindikatu in tovarni, a po razli\xc4\x8dnih delih postane ponovno del sindikata._NEWLINE_Leta 1906 je bil izvoljen za lokalni sindikat za predstavnika zveze sindikatov Generalne konfederacije dela (CGT po francosko), kjer zaradi svojih sposobnosti vidno napreduje. Do leta 1909 je postal za\xc4\x8dasni blagajnik in kmalu zatem celo generalni sekretar organizacije, kar je ostal do leta 1947. Njegovi cilji kot sindikalist so bili podobni, mnogim zgodnjim bojem za delavske pravice \xe2\x80\x94 osemurni delavnik, pravico, da sindikat zastopa delavce in se udele\xc5\xbeuje kolektivnih pogajanj, delavec je dele\xc5\xbeen pla\xc4\x8danega dopusta. Med ljudsko fronto, ko je leta 1936 podpisan sporazum, kjer je tudi sam bil podpisnik, so francoski delavci prejeli veliko teh pravic._NEWLINE_V letih pred drugo svetovno vojno je Jouhaux organiziral ve\xc4\x8d mno\xc5\xbei\xc4\x8dnih protestov. Aktivno je vodil tudi druge mirovne organizacije, ki so protestirale proti oboro\xc5\xbeevanju in vojni. Ob za\xc4\x8detku vojne Jouhaux podpre francoska prizadevanja k uporu proti Nem\xc4\x8diji. Prepri\xc4\x8dan je, da bi prepustitev Hitlerjevi oblasti povzro\xc4\x8dila uni\xc4\x8denje demokracije v Evropi. Med vojno je bil aretiran in zaprt v koncentracijsko tabori\xc5\xa1\xc4\x8de Buchenwald._NEWLINE_Po vojni se Jouhaux lo\xc4\x8di od Splo\xc5\xa1ne konfederacije dela (CGT), kjer se je uveljavil, in oblikuje socialdemokratsko Delavsko Silo (CGT-FO). Leta 1951 je prejel Nobelovo nagrado za mir._NEWLINE_V mednarodnem okviru je njegovo delo bilo pomembno za uveljavljanje Mednarodne organizacije dela (ILO po angle\xc5\xa1ko). Zaradi mednarodne uveljavitve je bil izvoljen na visoke polo\xc5\xbeaje povezav sindikatov v mednarodnih telesih,\xc2\xa0 vklju\xc4\x8dno z Mednarodno federacijo sindikatov in njegovih povojno naslednico Svetovno federacijo sindikatov , dokler ta organ ni razpadel._NEWLINE_Ob smrti leta 1954 je bil L\xc3\xa9on Jouhaux pokopan na pokopali\xc5\xa1\xc4\x8du P\xc3\xa8re Lachaise v Parizu.\n_START_SECTION_\nNavedek\n_START_PARAGRAPH_\n"Jaz ne bi \xc5\xa1el tako dale\xc4\x8d in rekel, da so francoski sindikati dali ve\xc4\x8dji pomen boju za mir kot drugi, vendar pa se je zagotovo zdelo, da so si ga vzeli bolj k srcu." L\xc3\xa9on Jouhaux'